ধর্ম হোক যার যার, বড়মা সবার—দ্বিতীয় বছরে হাওড়ার সাঁপুইপাড়া-বসুকাটির বড়মা পুজো

কলকাতা: “ধর্ম হোক যার যার, বড়মা সবার”—এই ভাবনাকে সামনে রেখেই হাওড়ার (Howrah) বালির সাঁপুইপাড়া–বসুকাটি (Sanpui Para-Bosukati) অঞ্চলে বড়মা পুজো (Boro Ma) এবার দ্বিতীয় বছরে পা দিল। নৈহাটির (Naihati) বড়মা পুজো রাজ্যজুড়ে বিখ্যাত হলেও, এই এলাকার বহু মানুষের পক্ষে সেখানে গিয়ে পুজো দেওয়া সম্ভব হয় না। সেই কথা মাথায় রেখেই নৈহাটির আদল অনুসরণ করে স্থানীয় উদ্যোগে শুরু হয়েছে এই বড়মা পুজো।

আরও পড়ুন: আবহাওয়া খারাপ, রানাঘাটে নামতে পারল না মোদির কপ্টার

সাঁপুইপাড়া–বসুকাটি বড়মা পুজো কমিটির উদ্যোগে আয়োজিত এই পুজো ইতিমধ্যেই এলাকাবাসীর মধ্যে ব্যাপক সাড়া ফেলেছে। অমাবস্যার পুজোয় শুক্রবার বিশেষ অতিথি হিসেবে উপস্থিত ছিলেন ডোমজুড়ের বিধায়ক কল্যাণ ঘোষ, ব্লক তৃণমূল কংগ্রেস সভাপতি তাপস মাইতি সহ অন্যান্য বিশিষ্ট ব্যক্তিরা।

পুজো কমিটি সূত্রে জানা গিয়েছে, আগামী রবিবার পর্যন্ত টানা তিনদিন ধরে দর্শনার্থীরা বড়মার প্রতিমা দর্শনের সুযোগ পাবেন। ধর্ম-বর্ণ নির্বিশেষে সকলের মিলনস্থল হয়ে উঠেছে এই পুজো প্রাঙ্গণ।